Document ID: 31980R3446

ΚΑΝΟΝΙΣΜΟΣ (ΕΟΚ) αριθ. 3446/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως του κανονισμού (ΕΟΚ) αριθ. 1837/80 "περί κοινής οργανώσεως αγοράς στον τομέα του προβείου και αιγείου κρέατος"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 146,
Εκτιμώντας:
ότι η Ελληνική Δημοκρατία θα γίνει το δέκατο Κράτος Μέλος των Ευρωπαϊκών Κοινότητων την 1η Ιανουαρίου 1981- ότι είναι αναγκαίο να προσαρμοσθεί ανάλογα ο κανονισμός (ΕΟΚ) αριθ. 1837/80 (1)- ότι, ειδικότερα, κρίνεται αναγκαίο, λαμβανομένου υπόψη του ειδικού χαρακτήρα της αγοράς του προβείου και αιγείου κρέατος σ' αυτό το Κράτος Μέλος, να θεωρηθεί ως περιφέρεια και να καθορισθεί τιμή αναγωγής λαμβάνοντας υπόψη την προβλεφθείσα τιμή αγοράς για το έτος 1980,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1 Ο κανονισμός (ΕΟΚ) αριθ. 1837/80 τροποποιείται ως εξής:
1. Το κείμενο του άρθρου 3 παράγραφος 1 αντικαθίσταται από το ακόλουθο κείμενο:
"1. Καθορίζεται ετησίως κατά τη διαδικασία που προβλέπεται στο άρθρο 43 παράγραφος 2 της συνθήκης, για την περίοδο εμπορίας που αρχίζει το επόμενο έτος, τιμή βάσεως για τα σφάγια νωπών ή διατηρημένων δι' απλής ψύξεως προβείων και τιμή αναγωγής για κάθε μία από τις ακόλουθες περιφέρειες:
- περιφέρεια 1: Ιταλία,
- περιφέρεια 2: Γαλλία,
- περιφέρεια 3: Δανία, Μπενελούξ, Ομοσπονδιακή Δημοκρατία της Γερμανίας,
- περιφέρεια 4: Ιρλανδία,
- περιφέρεια 5: Ηνωμένο Βασίλειο,
- περιφέρεια 6: Ελλάς.
Κατά παρέκκλιση του πρώτου εδαφίου, για την περίοδο 1980/81, η τιμή βάσεως και οι τιμές αναγωγής καθορίζονται στα επίπεδα που αναφέρονται στο άρθρο 31."
2. Το κείμενο του άρθρου 31 σημείο 4 αντικαθίσταται από το ακόλουθο κείμενο:
"4. Οι τιμές αναγωγής καθορίζονται, σύμφωνα με το άρθρο 3 παράγραφος 1 δεύτερο εδάφιο, σε:
- 375 ΕΝΜ για 100 χιλιόγραμμα για την περιφέρεια 1,
- 345 ΕΝΜ για 100 χιλιόγραμμα για την περιφέρεια 2,
- 315 ΕΝΜ για 100 χιλιόγραμμα για την περιφέρεια 3,
- 310 ΕΝΜ για 100 χιλιόγραμμα για την περιφέρεια 4,
- 293 ΕΝΜ για 100 χιλιόγραμμα για την περιφέρεια 5,
- 345 ΕΝΜ για 100 χιλιόγραμμα για την περιφέρεια 6."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Δεκεμβρίου 1980.

Labels: 2
17
6